|  |  |  |
| --- | --- | --- |
|  |  |  |
|  |

**Autorităţile publice centrale** (conform listei)

*Privind elaborarea şi prezentarea informației de repartizare a alocațiilor pe anul 2015 şi estimărilor pe anii 2016-2017 la capitolul investiții capitale*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În temeiul prevederilor Legii nr.847-XIII din 24 mai 1996 privind sistemul bugetar şi procesul bugetar, Planului de acţiuni pentru elaborarea Cadrului de cheltuieli pe termen mediu şi a proiectului de buget, aprobat prin Hotărîrea Guvernului nr.82 din 24 ianuarie 2006 și Regulamentului cu privire la proiectele de investiții capitale publice, aprobat prin Hotărîrea Guvernului nr.1029 din 19 decembrie 2013, în contextul elaborării Notelor metodologice privind elaborarea şi prezentarea de către autorităţile publice centrale a propunerilor la proiectul bugetului de stat pe anul 2015 şi estimărilor pentru anii 2016-2017, Ministerul Finanţelor solicită prezentarea informației de repartizare a alocațiilor (pe perioada respectivă) la capitolul investiții capitale.

În sensul prezentelor norme se utilizează următoarele noțiuni:

1. *Proiect de investiție capitală în curs de execuție* – proiect pentru care este elaborată documentația de proiect și deviz, verificată în modul stabilit, sunt încheiate contracte de antrepriză și sunt demarate lucrări de construcție;
2. *Proiect nou de investiție capitală –* proiect pentru care nu au fost încheiate contracte de antrepriză și nu sunt demarate lucrări de construcție;

La selectarea și prezentarea propunerilor de proiecte (obiective) de investiții capitale, autoritățile publice centrale vor asigura concentrarea resurselor financiare pentru finalizarea şi darea în exploatare a obiectivelor tranzitorii, precum și continuarea lucrărilor la obiectivele cu un grad înalt de finalizare.

Propunerile de proiecte noi de investiții capitale pentru a fi incluse în buget, de rînd cu propunerile de cheltuieli pentru proiectele în curs de execuție, vor fi selectate de către autoritățile publice centrale în corespundere cu prioritățile identificate în documentele de planificare strategică, însoțite de note de argumentare, ce vor cuprinde principalele aspecte de justificare.

Propunerile de proiecte noi de investiții capitale, costul estimativ al cărora va depăși 5 mil.lei urmează a fi elaborate în conformitate cu prevederile Regulamentului cu privire la proiectele de investiții capitale publice, aprobat prin Hotărîrea Guvernului nr.1029 din 19 decembrie 2013. E de menționat, că sub incidența acestui Regulament nu cad proiectele de investiții capitale finanțate din fonduri și programe, utilizarea cărora este reglementată prin acte legislative (Fondul Național de Dezvoltare Regională, Fondul Rutier, Fondul Ecologic etc.), precum și cele externe care cad sub incidența acordurilor internaționale încheiate de Republica Moldova cu partenerii de dezvoltare.

Cheltuielile pentru investiții capitale finanțate de la buget se planifică, se execută și se raportează ca parte a procesului bugetar.

Proiectele de investiții capitale finanțate de la buget se planifică, se aprobă și se gestionează în conformitate cu următoarele principii:

1. Principiul planificării strategice, care prevede că propunerile de proiecte de investiții capitale urmează a fi supuse unui proces de prioritizare din punct de vedere a priorităților și obiectivelor stabilite în documentele de planificare strategică pe termen mediu;
2. Principiul performanței, care presupune alocarea resurselor pentru proiectele de investiții capitale se fundamentează pe atingerea anumitor indicatori de performanță;
3. Principiul cost-calitate – beneficiarii de proiecte urmează să asigure utilizarea resurselor bugetare în mod econom, eficient și eficace, cu atingerea unui nivel înalt al raportului cost-calitate;
4. Principiul sustenabilității, care presupune că la planificare și aprobare a proiectelor de investiții capitale se ține cont de disponibilitatea resurselor bugetare (pe termen scurt și la fel de important pe termen mediu) și de capacitatea de implementare.
5. Principiul realismului, care presupune că la planificarea proiectelor de investiții capitale se ține cont de disponibilitatea resurselor bugetare și de capacitatea de implementare a proiectului.

Orice proiect de investiții capitale urmează să parcurgă următoarele etape consecutive:

1. Identificarea proiectului și evaluarea preliminară;
2. Pregătirea documentației de proiect;
3. Examinarea și aprobarea finanțării proiectului propriu-zis.
4. Implementarea și monitorizarea
5. Evaluarea finală (post-implementare)

Este important să fie respectată consecutivitatea acestor etape.

Autoritățile administrației publice centrale, la momentul elaborării informației privind propunerile de proiecte noi în contextul elaborării proiectului bugetului pe anul 2015, urmează să acorde o atenție deosebită la primele două etape. Calitatea și nivelul înalt al responsabilității la desfășurarea activităților legate de etapele de implementare în mare parte determină succesul oricărui proiect.

La etapa elaborării proiectului bugetului de stat de la autoritățile publice centrale se solicită prezentarea informației, conform următoarelor tabele.

1. Informație privind repartizarea alocațiilor pentru finanțarea investiţiilor capitale (proiecte în curs de execuție) de la bugetul de stat pe anul 2015 şi estimări pe anii 2016-2017 – **Tabelul nr.1;**
2. Informație privind proiecte noi de investiții capitale propuse pentru finanțare de la bugetul de stat pe anul 2015 şi estimări pe anii 2016-2017 – **Tabelul nr.2**.

Propunerile de proiecte noi se supun evaluării preliminare de către autoritatea publică centrală, conform Anexei nr.2.1, care presupune verificarea eligibilităţii propunerii de proiect pentru dezvoltarea ulterioară şi are drept scop evitarea cheltuielilor pentru pregătirea unor proiecte de joasă calitate.

Proiectele avizate pozitiv la etapa de evaluare preliminară, conform anexei nr.2.1, trec la etapa următoare de pregătire şi se supun fundamentării tehnico-economice şi analizei de impact conform anexei nr.2.2.

Cerinţele generale şi specifice obligatorii pentru fundamentarea tehnico-economică se conţin în anexa nr.2.2. În funcţie de specificul proiectului, fundamentarea tehnico-economică poate cuprinde şi alte informaţii relevante.

La această etapă autorităţile publice centrale efectuează studiile necesare de fezabilitate (economice, financiare, tehnice), precum şi evaluările de impact (de mediu, social etc.). Pentru proiectele, implementarea cărora va dura mai mult de 12 luni este necesară elaborarea studiilor de prefezabilitate.

Propunerile de proiecte noi cu o valoare estimativă mai mare de 5 mil. lei urmează a fi însoțite de formularul completat conform anexei nr. 2.1.

* Formular-tip pentru identificarea și evaluarea preliminară a proiectului - Anexa nr.2.1.

Se solicită ca, la completarea Anexei nr.2.1 să fie atrasă atenție la Nota de la sfîrșitul acesteea. Astfel, col.2 se completează de către autoritatea/instituția publică ce identifică și înaintează propunerea de proiect, iar col.3 și 4 se completează de către autoritatea publică centrală în procesul evaluării preliminare a proiectului.

**Se atenționează că, pentru propunerile de proiecte de investiții capitale, cu o valoare estimativă mai mare de 5 mil. lei, care nu vor fi însoțite de Anexa nr.2.1, completată integral, nu va fi posibilă înaintarea acestora spre examinare Grupului de lucru pentru investiții capitale publice, creat conform prevederilor Hotărîrii Guvernului nr.1029 din 19 decembrie 2013.**

Propunerile autorităţilor publice care nu corespund acestor criterii, nu vor fi examinate.

Propunerile de buget pentru investiții capitale pe anul 2015 și estimările pe anii 2016-2017 se vor prezenta Ministerului Finanţelor, **nu mai tîrziu de 16 iunie curent**, pe suport de hîrtie (semnate) şi în versiune electronică (Microsoft EXCEL) la adresa: angela.dvornic@mf.gov.md.

La prezentele norme se anexează:

* Tabelul nr.1 *”Informație privind repartizarea alocațiilor pentru finanțarea investiţiilor capitale (proiecte în curs de execuție) de la bugetul de stat pe anul 2015 şi estimări pe anii 2016-2017”*;
* Tabelul nr.2 *”Informație privind proiecte noi de investiții capitale propuse pentru finanțare de la bugetul de stat pe anul 2015 şi estimări pe anii 2016-2017”*;
* Anexa nr.2.1 *”Formular de identificare și evaluare preliminară a proiectului”*;
* Anexa nr.2.2 *”Formular pentru fundamentarea tehnico-economică”.*

**Viceministru**

**Maria Cărăuș**

Ex. Viorel Pană tel.26-26-22

 Lilia Taban tel.26-26-78

 Lilia Bușmachiu tel.26-26-95